Nafarroako Parlamentuko Mahaiak, 2011ko urriaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Bakartxo Ruiz Jaso andreak aurkeztutako galdera, osasun zerbitzuetako itxaronzerrendei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 192. artikuluak agindutakoari jarraikiz, idatzizko erantzuna bidal dezan.

Iruñean, 2011ko urriaren 3an

Lehendakaria: Alberto Catalán Higueras

GALDERAREN TESTUA

Bakartxo Ruiz Jasok, Bildu-Nafarroa parlamentu-taldeko kideak, Legebiltzarreko Erregelamenduak xedatutakoari jarraikiz, Nafarroako Gobernuari honako galderak helarazten dizkio, idatziz erantzun ditzan:

1. Zertan gauzatuko da zehazki osasun zerbitzuetako itxaronzerrendak arintzeko planteatzen den “intzentibo” sistema berria?

a. Zein ereduri jarraituko dio?

b. Noiz ezarriko da?

2. Osasun arloko eragileekin (sindikatuak, profesionalak...) adostutako sistema (izango) al da?

3. Zer irizpide erabiliko da sistema horretan parte hartuko duten profesionalak hautatzeko?

a. lnformazio hori nola emango da aditzera?

4. Zenbateko gastua izango du? Aurrekontuaren zein partidari egokituko zaio?

5. Aurreko “peonada” sistemarekiko aurrezpen ekonomikorik izango du? Horren aurreikuspena eskatzen dugu.

